Document ID: 32011R0891

REGULAMENTUL DE PUNERE ÎN APLICARE (UE) NR. 891/2011 AL COMISIEI
din 1 septembrie 2011
de modificare a Regulamentului (CE) nr. 194/2008 al Consiliului de reînnoire și de întărire a măsurilor restrictive instituite împotriva Birmaniei/Myanmar
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 194/2008 al Consiliului din 25 februarie 2008 de reînnoire și de întărire a măsurilor restrictive instituite împotriva Birmaniei/Myanmar și de abrogare a Regulamentului (CE) nr. 817/2006 (1), în special articolul 18 alineatul (1) litera (b),
întrucât:
(1)
În anexa V la Regulamentul (CE) nr. 194/2008 se enumeră entitățile care fac obiectul anumitor restricții privind exporturile, finanțarea și investițiile în conformitate cu regulamentul menționat anterior.
(2)
În anexa VI la Regulamentul (CE) nr. 194/2008 se enumeră persoanele, grupurile și entitățile cărora li se aplică înghețarea fondurilor și a resurselor economice în conformitate cu regulamentul menționat anterior.
(3)
Decizia (UE) 2011/504/PESC (2) a Consiliului din 16 august 2011 înlocuiește anexele I și II la Decizia 2010/232/PESC a Consiliului din 26 aprilie 2010 (3). Regulamentul (CE) nr. 194/2008 pune în aplicare Decizia 2010/232/PESC a Consiliului, în măsura în care este necesară o acțiune la nivelul Uniunii. Anexele V și VI la Regulamentul (CE) nr. 194/2008 trebuie, prin urmare, modificate în consecință.
(4)
În cazul persoanelor identificate în anexa IV la Decizia 2011/239/PESC a Consiliului, efectele includerii acestora în anexa II la această decizie se suspendă. În consecință, nu este necesar ca numele lor să se includă în anexa VI la Regulamentul (CE) nr. 194/2008.
(5)
Pentru a garanta eficacitatea măsurilor prevăzute de prezentul regulament, acesta ar trebui să intre în vigoare la data publicării sale,
ADOPTĂ PREZENTUL REGULAMENT:
Articolul 1
1. Anexa V la Regulamentul (CE) nr. 194/2008 se înlocuiește cu textul anexei I la prezentul regulament.
2. Anexa VI la Regulamentul (CE) nr. 194/2008 se înlocuiește cu textul anexei II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 septembrie 2011.

Labels: 18
3
5